לורי גריימס

**לורי גריימס** (באנגלית: **Lori Grimes**) היא דמות בדיונית בסדרת הקומיקס "המתים המהלכים", כמו גם בסדרת הטלוויזיה הנושאת את אותו השם. הדמות נוצרה על ידי הכותב רוברט קירקמן והאמן טוני מור, והופיעה לראשונה בקומיקס "The Walking Dead #2" שיצא לאור בשנת 2003. הן בקומיקס והן בסדרת הטלוויזיה, לורי היא אשתו של ריק גריימס ואימם של קארל וג'ודית' גריימס.

הדמות מגולמת על ידי השחקנית האמריקאית שרה ויין קליס. בזכות התפקיד הזה, קליס הייתה מועמדת ל"פרס סאטורן לשחקנית הטובה ביותר בטלוויזיה" בשנת 2010, והייתה בין חברי הקאסט של 'המתים המהלכים' שזכו ב"פרס סטאיין לקאסט הטוב ביותר - סדרת טלוויזיה" בשנת 2012.

בקומיקס, לורי מתפקדת כטריטגוניסטית מהגיליון השני ועד הגיליון ה-48, שם היא נהרגת על ידי לילי קאול בפקודת "המושל". בסדרת הטלוויזיה, לורי מתפקדת כטריטגוניסטית בשלוש העונות הראשונות.

## ביוגרפיה בדיונית
### קומיקס
לורי נולדה בשנת 1973 במדינת קנטקי. בשנות נעוריה היא התיידדה עם אחיו של ריק גריימס, ג'פרי, לאורך כל התיכון. ג'ף לקח אותה למסיבת "השנה החדשה" בקולג' בו למד ריק ניהול משטרתי. השניים התחברו מיד, ולאחר שלורי נשרה מהמכללה לאמנות, היא וריק נכנסו למערכת יחסים. השניים נישאו ונולד להם בן, קארל. הם חיו חיים ממוצעים בסינתיאנה, קנטקי, כאשר לורי הייתה עקרת בית וריק היה המפרנס של המשפחה כשוטר מקומי.

במהלך תחילת האפוקליפסה, לורי לקחה את קארל למקום מבטחים באטלנטה, שם גרו הוריה, בליווי שותפו לעבודה וחברו הטוב ביותר של ריק, שיין.

### טלוויזיה

לורי נולדה בשנת 1972 וגדלה במחוז קינג, ג'ורג'יה. בתיכון, לורי פגשה את ריק גריימס, חבר לימודים אחר. היא גם התיידדה עם חברו הטוב ביותר של ריק, שיין וולש. בסופו של דבר, לורי וריק התאהבו זה בזה ונישאו. בשנת 1998, לורי ילדה את בנם קארל. הם חיו את חייהם כמשפחה פרברית טיפוסית. בימי ראשון, היא הכינה פנקייקים, למרות העובדה שידעה שהם נוראים.

עם הזמן, נישואיהם הפכו מתוחים יותר ויותר, כאשר ריק התרחק ממנה. חוסר נכונותו לדבר על רגשותיו ובעיותיהם הוביל לריב, בהם דיברה לורי מילים קשות. זה אפילו הגיע לנקודה שבה היא החלה להטיל ספק באהבתו אליה ולקארל. ימים לפני האפוקליפסה, לורי התוודתה בפני חברה, פאולה, כדי להקל על הלחץ ולבקש עצה. זמן קצר לאחר מכן, שיין סיפר ללורי על ריק שנורה ושיתפה את החדשות עם קרל.

## אופי

### קומיקס
לפני האפוקליפסה, לורי הייתה נשואה לריק, והשניים חלקו מערכת יחסים מאושרת יחסית. כשנודע ללורי שאטלנטה שורצת במהלכים, היא הרגישה רגשות אשם קשים על כך שנטשה את ריק בסינתיאנה, ושקעה בדיכאון עמוק. ברגע של חולשה, היא ביצעה יחסי מין עם שיין, מעשה שעליו התחרטה עמוקות לאחר שהתאחדה מחדש עם ריק.

לאחר האיחוד, לורי הפכה לנאמנה לחלוטין לבעלה והחלה לגונן יותר על בנם, קארל. חודשים ספורים לתוך הריונה, לורי פיתחה תחושה של חרדה, מה שגרם לה להתפרצויות רגשיות. זה גרם מדי פעם למתחים בינה לבין בעלה.

מאחר שלורי לא הייתה כל כך טובה בהילחם, היא נשארה מחוץ למצבים מסוכנים ונשלחה בדרך כלל לעבודות יומיומיות בקבוצה, והיא הייתה בסדר עם זה. לורי הפגינה יציבות רגשית, ולעיתים קרובות, אם כי לא תמיד, שימשה כקול ההיגיון בקבוצה. לעיתים קרובות היא חשה תסכול מנכונותו של ריק לסכן את חייו ולעזוב את הכלא, מחשש שמא תאבד אותו שוב.

לורי התנגדה לעיתים קרובות לחלק מהחלטותיו הקיצוניות יותר של ריק, כמו הרעיון של לתת לקארל לשאת אקדח או להוציא להורג את תומאס. הדבר גרם לחיכוכים בין השניים, אך הזוג תמיד הצליח להשלים. עם הזמן, לורי למדה לסמוך יותר על החלטותיו של ריק ולהבין את נחיצותן.

במהלך מתקפת המושל על הכלא, ריק ומשפחתו מנסים להימלט. לילי, חיילת של המושל, יורה בלורי ופוגעת בגבה. לורי מתה באופן מיידי, ובנפילתה היא חונקת בשוגג את בתה, ג'ודית', שנקברת תחת משקלה.

### טלוויזיה
ממוזער|שרה ווין קליס, השחקנית שמגלמת את לורי ביקום הטלווזיוני של "המתים המהלכים".|272x272 פיקסלים
לורי הייתה דמות מורכבת: מצד אחד היא אישה חזקה, עצמאית ורגשנית, אך לעיתים גם קשוחה ותובענית. לאחר שהאמינה שבעלה מת ושהעולם קרס, היא עשתה כמיטב יכולתה כדי לשמור על עצמה ועל קארל. בתקופה זו היא הפכה לפגיעה ובודדה מאוד, ובעקבות כך ניהלה רומן עם שיין וולש, שותפו של ריק, מעשה שימשיך לרדוף אותה כל חייה.

עם חזרתו של ריק, היא מתמלאת הן באושר עצום והן ברגשות אשם עמוקים. לורי מצאה את עצמה קרועה בין בעלה לשיין, והבינה ששניהם חיוניים להישרדותה. למרות זאת, מעשיה הובילו שוב ושוב לסכסוכים בין ריק לשיין, במיוחד עם גילוי הריונה.

במהלך העונה השנייה, לורי דאגה מאוד לבריאות תינוקה שטרם נולד, ותהתה האם בכלל כדאי להביא ילד לעולם כה אכזרי. לאחר שהחווה נהרסה, היא נחרדה ממעשיו של ריק ומהמעורבות של קארל במותו של שיין.

בתחילת העונה השלישית, ריק החל להתרחק ממנה, מה שפגע בה מאוד אך בו זמנית היא הרגישה כי זה הגיע לה. למרות זאת, ריק היה שבור לגמרי כשגילה שהיא מתה במהלך הלידה. ברגעיה האחרונים, לורי הפגינה חוסר אנוכיות יוצא דופן כשהתמודדה עם מותה. היא בחרה להקריב את חייה ללא היסוס כדי להציל את בתה התינוקת, ג'ודית', מעשה של הקרבה טהורה.

## טריוויה
### קומיקס
* למרות שבחוברת "המתים המהלכים: ספר התסריט" (Script Book) מצוין שלורי היא בת 27 בתחילת הסדרה, הדבר שונה בשל מידע סותר בתוך הקומיקס עצמו. בסופו של דבר גילה שונה ל-30, שנתיים מתחת לבעלה, ריק.
* בגיליון הפיילוט המקורי של סדרת הקומיקס, לורי הייתה אמורה להיקרא במקור "קרול".
** מאוחר יותר השם "קרול" ניתן לחברתה הטובה של לורי בסדרה.
* לורי נקראה על שמה של ילדה שרוברט קירקמן הכיר בכיתה ב'.
* קירקמן תכנן במקור שלורי תתגרש מריק בגיליון #18.

### טלוויזיה
* שרה ויין קליס, שמגלמת את לורי, תמכה בכך שדמותה תמות בזמן השהות בכלא, כמו בקומיקס. בריאיון היא אמרה: "אמרתי שהיה הכרחי להרוג את לורי, ואני מרגישה שלמרות כל הסטיות האחרות שעשויות להיות לנו מהקומיקס, המוות של לורי עשה משהו לריק שהוא חיוני לסיפור שלא ניתן היה לעשות בשום דרך אחרת."
** בראיון אחר, קליס סיפרה כי במהלך הצילומים של הסצנה בה ריק (אנדרו לינקולן) מתייפח לאחר ששמע כי לורי מתה, לינקולן ביקש ממנה לא להיות נוכחת על הסט. בסופו של דבר, לאחר צילום הסצנה, קליס חיבקה את לינקלן ואמרה לו: "תסתכל עליי. אני כאן. אני חיה! אנדי ושרה בסדר גמור. ריק ולורי לא, אבל אנדי ושרה בסדר."
* נראה שלורי היא היחידה במשפחתה שמחזיקה באמונה דתית, שכן היא אומרת לקארל לומר את תפילותיו, ובאחת הפעמים אף נראית מתפללת.
* לורי היא היחידה במשפחת גריימס המקורית שלא הרגה אף אדם חי.

## הערות שוליים

קטגוריה:המתים המהלכים
קטגוריה:דמויות מתוך קומיקס
קטגוריה:דמויות טלוויזיוניות